74 



wir Vnns nichts anders Zugelrösten , alss das auf das wenigst 

 wir vor solchem Unheil an treuer Warnung, ermahn- vnnd 

 erinderung nichts vnderlassen: Der getreue Gott wolle Euere 

 Hertzen vnnd Gemüether durchtringen lassen, damit Ir in dessen 

 Schutz auch Kaysl. vnnd Churfrl. Hulde vnnd Gnade bey hauss 

 vnnd hoff, weib vnnd Khinndt als gehorsambe Ynderthanen 

 fridlich vnnd glückhlich die Vbrige Zeit Eueres Lebenns zu- 

 bringen möcht, diese Vnnssere auss treuen hertzen beschehene 

 erinderung Zu gemüeth zihet, Vnnd sowol aufnehmbt, alss 

 es von Vnns wol vnnd Euch zum bessten Vermaint ist. — 

 Actum Linntz den 16. July Ao. 1626. 



Die Bauern beantworteten sie nachstehend: 



Hoch Erwierdig vund Geistlich, auch wolgeborne Herrn 

 Herrn Edle vnnd gestrenge, Vest auch Ernueste Herrn Gn. 

 vnd g. Herrn, dennen sein vnser gehorsamb vnnd beflissen 

 willige Dienst zuuor. 



Eur Gnad. Streng, vnd herl. den 16 diss datirtes, vnd vnnss 

 Gesterigestages vberlifertes Patent haben wir sambt den darin 

 begriffenen, vnderschidlichen Punkten, nach allerlengst , in 

 vnserm Christlichen Feldtlager vernommen, vnd darauss 

 sonderlich derselben nochmalligen Rath aller fridlichen tractation 

 vnnd handlung statzuthuen , darbey Sy sich auch als threue 

 Väter nach müglichkeit Zuerzaigen, vnd souil an Ihnen ist, 

 bey Ir Khayl. May. vnd Churfrl. Dhtl. das Irige alles Fleiss 

 Zuthuen erbieten, mit mehrerm Verstand. 



Wie wir vnnss nun sambenQich, als fridliebende vnd ge- 

 horsame Vnderthanen gpgen Iren Obrigkhaiten , vnd gethreuen 

 Landesvätern Irer anerbotenen wolmainung gehorsamblich vnd 

 alles Fleis bedanckhen, auch vor Cot vnnserm Obristen vnd 

 aller Welt bezeugen , das wir khain anders suechen vnd 

 begehrn dann nur allein das wir forderist in unserm gewissen, 

 nicht weiter so vnerhört beschwärt, sondern bei vnserer 

 Rainen Euangelischen Religion sambt waib vnd Khindt souil 

 derrn nachkhomenschaft geschuzt vnd freygelassen werden, 



